เวลาพักเที่ยงนี่ ร้านอาหารที่ไหนๆคนก็เต็มไปหมด ตอนแรกว่าจะหาข้าวกิน แต่ก็นั่นแหละค่ะ ไม่มีที่นั่งให้คนสวยตัวเล็กคนนี้เลย(ช่างกล้าพูดนะเรา โฮะๆๆ) เวลาพักก็มีจำกัด มองไปรอบข้างซ้ายขวา เห็นตำแหน่งที่นั่งว่างอยู่โต๊ะหนึ่งพอดี เราเลยไม่รอช้า รีบเดินดุ่มๆเข้าร้าน Coffee World ทันที ไม่ได้กินข้าว ได้กินอะไรรองท้องหน่อยก็ยังดีนี่นะ

พอเดินเข้ามาถึง เราก็จัดการดูเมนู ก่อนจะสั่ง แซนวิชแฮมชีสพาเนนอร่า(ชื่อประมาณนี้อะค่ะ พอดีตอนสั่งชี้ให้พนักงานดูเฉยๆ เลยไม่ได้อ่านชื่อเมนู แหะๆ ^^") กับช็อกโกแลตปั่นเพิ่มวิปครีมช็อกชิพ เห็นราคาแล้วแทบกรี๊ดค่ะ ล่อไป 255 บาท โอย ขำไม่ออกเลยทีเดียว(ราคานี้เอาไปกินสเต็กหรูๆได้เลยล่ะนั่น เหอๆๆ) แต่ช่างมัน สั่งมาแล้วนี่นะ

หลังจากรออยู่ประมาณครึ่งชั่วโมง ของที่สั่งก็มาถึงโต๊ะ อยากบอกว่า...มันน่ากินมาก!!! และอร่อยด้วยค่ะ โดยเฉพาะช็อกโกปั่น ได้ใจสุดๆ เห็นแบบนี้ค่อยรู้สึกดีหน่อย อิอิ

แต่อยากแอบติงทางร้านนิดหน่อยว่า เขาควรจัดโต๊ะให้เป็นระเบียบหน่อย เวลาลูกค้าลุกออกจากร้านแล้วก็ช่วยรีบมาเก็บโต๊ะด้วย ไม่ใช่ปล่อยให้ลูกค้าคนอื่นที่เพิ่งมาถึงต้องเดินไปตาม ทั้งที่มีพนักงานยืนคุยกันอยู่ตั้งหลายคนแบบนั้น(แอบได้ยินพนักงานที่เป็นคนเสิร์ฟโดนพนักงานอีกคนว่าอยู่ว่าทำไมตอนเสิร์ฟไม่ดูเลขโต๊ะดีๆ เสิร์ฟผิดมั่วไปหมด) =__=;

โดยความรู้สึกส่วนตัว ถ้าให้เทียบกับร้านกาแฟที่เรตเดียวกันอย่าฃสตาร์บักส์ล่ะก็ เราชอบรสชาติของร้านคอฟฟี่เวิร์ลมากกว่านะคะ แต่ถ้าเรื่องบริการ ยกให้กับสตาร์บักส์ค่ะ บริการดีกว่าร้านนี้เยอะเลย